אם גם אתם קיבלתם במהלך סוף השבוע הצעה לחדש את חבילת הסלולר או הגלישה שלכם בעלות של 2.5 ש"ח בלבד, מדובר בהונאה אשר מנסה לגנוב לכם את פרטי האשראי. חברות הסלולר מבהירים כי הם לא אלו ששלחו את ההודעות, מוקדי השירות של חברות הסלולר בישראל מוצפים בפניות של לקוחות מודאגים.
ישראלים רבים קיבלו היום הודעת טקסט אשר נשלחות כביכול מחברת הסלולר בהם הם מנויים, בהן כתוב כי חבילת הגלישה או חבילת הסלולר שלהם מסתיימות היום, וישנה אפשרות לחדש את החבילה בעלות של 2.5 ש"ח בלבד. כמובן אין ללחוץ על הקישור מפני שזה ניסיון הונאה, אשר נועד לגנוב את פרטי האשראי שלכם. במידה ולחצתם והזנתם את פרטי האשראי שלכם, עליכם לפנות לחברת האשראי ולהתייעץ איתם האם עליכם לבטל את הכרטיס ולהנפיק כרטיס חדש.
ההונאה נעשית דרך שיטת פישינג, שמטרתה "לדוג" מידע רגיש על ידי התחזות לחברה או מותג כזה או אחר. אותו גורם המנסה לשאוב פרטים רגישים, שולח הודעת sms או הודעת דואר אלקטרוני, בשם חברה או מותג מוכרים, בה המשתמש צריך ללחוץ על קישור בעקבות הצעה מפתה, לאחר הלחיצה, המשתמש מתבקש להזין פרטים אותם המתחזה מבקש לגנוב. בדרך כלל המידע הרגיש הנדרש הוא שמות משתמש וסיסמאות לאתרים פיננסים או פרטי אשראי.
אם המבצע \ מתנה \ נראים מוזרים, על גבול הלא הגיוניים.
הקישור נראה חשוד, עם סיומות כגון ru, tk, bb וכדומה.
לעולם אל תזינו פרטי אשראי באתר\כתובת שהיא לא הכתובת הישירה של החברה.
הימנעו מהורדת אפליקציות, משחקים ותוכנות שמוצעות לכם בפרסומות שונות, השתדלו לבצע הורדות אלו רק מהחנות של גוגל או אייפון.
נתקלתם במשהו שנראה כמו פישינג? דווחו על כך לחברים על מנת למנוע את התפשטות ההונאה.